Kristne superstjerner

Hvor mange møter jeg har vært på, hvor det har vært kristne superstjerner  vet jeg ikke. Men det har vært mange. Jeg vil starte med 1 Kor 2.1-5 hvor Paulus utlegger noe.

Og jeg, mine søsken, da jeg kom til dere, kom jeg ikke med fremragende talekunst eller visdom og forkynte Guds vitnesbyrd for dere.
For jeg var fast bestemt på at jeg ikke ville vite noe blant dere uten Jesus Kristus og Ham korsfestet.
Jeg var hos dere i svakhet, i frykt og i stor beven.

I dette ligger en dyp sannhet, som vi trenger å se. Paulus som virkelig hadde grunn til å bruke sin utdannelse og erfaring, valgte å fremstå som svak blant menigheten i Korint. Om noen var en kristen superstjerne, så var det han. Om noen kunne bruke sin kraft og overtalelsekunst, til sin egen fordel, så var det Paulus. Men, han valgte en bedre vei. Han valgte å bli omtalt som svak og skjelvende- hvorfor?

Vers 5 -for at deres tro ikke skulle være grunnet på menneskers visdom, men på Guds kraft.

Som mennesker står vi alltid i fare for å bygge på «menneskers visdom», fordi, vi ser ofte på det ytre, og ikke til det indre. Paulus innerste ønske var å knytte hjertene til Jesus som er troens opphavsmann og fullender. I Jesus er kraften, troen, håpet, gleden, kjærligheten, tålmodigheten, forsørgelsen, ja hele frelsen for hele mennesket skjult tilstede i ditt troende hjerte.

Så, Paulus var ikke ute etter å være en kristen superstjerne, men en sann formidler av Jesus og hans kraft. Han understreket nettopp dette her og flere steder i NT, forat vi skal følge det samme eksempel.

Til slutt

2 Kor 12. 9-10

Men Han sa til meg: «Min nåde er nok for deg, for Min kraft blir fullendt i svakhet.» Derfor vil jeg mest av alt rose meg av min svakhet, for at Kristi kraft kan ha rom hos meg.
Derfor gleder jeg meg midt i min svakhet, i mishandling, i nød, i forfølgelser og angst for Kristi skyld. For når jeg er svak, da er jeg sterk.

Amen